చిన్న అభ్యంతరకర సన్నివేశాలున్నా సరే అందులో కోతలు పెట్టేసి సర్టిఫికెట్లు ఇస్తోంది కేంద్ర సెన్సార్ బోర్డు సెంట్రల్ బోర్డ్ ఆఫ్ ఫిల్మ్ సర్టిఫికెషన్ (సీబీఎఫ్సీ). ఇటీవలి ఇందూ సర్కార్ ఉదంతం కావచ్చు లేదంటే లిప్స్టిక్ అండర్ మై బుర్కా సినిమాల విషయంలో కావచ్చు, అది అక్షరాల నిజమని ప్రూవ్ చేశారు సీబీఎఫ్సీ చైర్పర్సన్ పహ్లాజ్ నిహ్లానీ. తాజాగా మరో సంచలన నిర్ణయం తీసుకున్నట్టు తెలుస్తోంది. ఓ జాతీయ వార్తా సంస్థతో మాట్లాడిన ఆయన, సినిమాల గురించి మరో సంచలన నిర్ణయాన్ని వెల్లడించారు. సినిమాల్లో ధూమపానం, మద్యపానం వంటి సన్నివేశాలను నిషేధించాలని ఆయన అభిప్రాయపడ్డారు. మరీ ముఖ్యంగా సినీ హీరోలు, ప్రధాన పాత్రధారులు అలాంటి సన్నివేశాలు చేయకుండా ఉండాలని అన్నారు. స్క్రీన్పై ఎక్కడో ఏదో మూలన ‘హానికరం’ అనే స్టిక్కర్ వేసేకంటే సినిమాల్లో ధూమపానం, మద్యపానాన్ని నిషేధించడం వంటి కఠిన నిర్ణయమే మంచిదని అభిప్రాయపడ్డారు. సూపర్స్టార్లను ఎంతోమంది ఆదర్శంగా తీసుకుంటారని, వాళ్లు చేసేదానినే చాలా మంది అనుసరిస్తుంటారని చెప్పారు. కాబట్టి సినిమాల్లో మద్యపానం, ధూమపానాన్ని నిషేధించడమే కరెక్ట్ అని చెప్పారు. ఒకవేళ సినిమాల్లో అలాంటి సన్నివేశాల్లో పెట్టాల్సివస్తే వాటికి ఏ సర్టిఫికెట్ మాత్రమే ఇవ్వాలని అన్నారు.
chinna abhyantarakara sannivesaalunnaa sare andulo kotalu pettesi certificatlu istondi kendra sensar bordu central bord af fillm certification (cbfc). iteevali induu sarkar udantam kaavachhu ledante lipstic ander mai burka cinimala vishayamlo kaavachhu, adhi aksharaala nijamani proov chesaru cbfc chairparson pahlaj nihlani. taajaagaa maro sanchalana nirnayam teesukunnattu telustondi. oo jaateeya varta samsthatho matladina aayana, cinimala gurinchi maro sanchalana nirnayaanni velladinchaaru. cinemallo dhumapanam, madyapanam vanti sannivesaalanu nishedhinchaalani aayana abhipraayapaddaaru. mari mukhyamgaa cinee heerolu, pradhaana paatradhaarulu alanti sannivesaalu cheyakunda undaalani annaru. screenpy ekkado edho moolana ‘hanikaram’ ane stickre vesekante cinemallo dhumapanam, madyapaanaanni nishedhinchadam vanti kathina nirnayame manchidani abhipraayapaddaaru. suuparstaarlanu entomandi aadarsamgaa teesukuntaarani, vaallu chesedanine chala mandi anusaristuntaarani cheppaaru. kabatti cinemallo madyapanam, dhumapananni nishedhinchadame correct ani cheppaaru. okavela cinemallo alanti sannivesaallo pettalsivaste vaatiki e certificate matrame ivvaalani annaru.